Імкнуся высветліць, як становяцца будаўнікамі. Субяседнік — ветэран працы Алег Протас, колішні машыніст невялікага экскаватара ЮМЗ. Нарадзіўся на хутары ля Дрыгуч. На курсах пры МТС у Ідолта атрымаў правы трактарыста-машыніста і набыў першы вопыт працы на тэхніцы ў калгасе імя Кутузава. Пасля арміі па камсамольскай пуцёўцы трапіў у Краснаярскі край, дзе ўзводзілася жыллё для перасяленцаў з зоны затаплення будучай ГЭС на Енісеі. Стаў будаўніком. Калі вярнуўся ў родныя мясціны, уліўся ў калектыў тады яшчэ міжкалгасбуда, дзе яму даверылі экскаватар на базе трактара.